Отчет на дейността на Народно Читалище “ Парашкев Цветков-2003 “ – Плевен за изминалата 2019г.

Народно читалище „Парашкев Цветков-2003” град Плевен е независима, неполитическа, доброволна и културно – просветна организация. Създадено е през 2003 год. в обществена полза. Приоритет в работата на Читалището е да съхранява националното културно наследство; приобщаване на населението към българските културни и исторически традиции и утвърждаване на българската национална идентичност; да култивира благоприятна среда за човешко развитие; да подпомага промените в образователните и обучителните процеси; да осигурява достъп до информационни технологии.

1. Обслужваме район Мизия в град Плевен.

2. Броя на регистрираните членове е 174 човека.

3. Дейност.

А/Библиотечно и информационно обслужване

-Броят библиотечни единици във фонда наброява 3614.

-Набавени библиотечни материали 73.

-Читателските посещения са 292.

-Абонаментната периодика - няма.

-Техническото оборудване на библиотеката е достатъчно.

Б/Любителско художествено творчество:

-В читалището ни постоянно репетира любителски хор от 26 хориста за македонски песни с ръководител Атанаска Димитрова и корепетитор Йордан Лазаров. Хорът е специализиран в тригласно пеене и има зад гърба си множество концерти в страната и чужбина.

- Руски клуб – обединяващ граждани от Русия и бившия СССР постоянно живеещи в България, вокална група „Восход” – 7 души.

-Временно действащи са три детски формации за народни танци с ръководители Деница Петрова, Галя Георгиева и Изабела Кръстева. В нея участват около 60 деца.

-Временно действащи са и 2 групи в различни стилове музика – стари шлагери и блус.

В/Школи по изкуствата

- Школа по изобразително изкуство- 5 деца

- Школа по изучаване говорим руски език.

- Школа по декупаж – изложби на изработени от тях предмети във фоайето на зала „Катя Попова“

-В нашето читалище работи единствената в Плевен школа по дърворезба с ръководител известния плевенски резбар Светослав Петков .

Участия на хора за македонски песни за изминалата година:

-участие в конкурса „Патриотична песен“

-участие в концерта с танцов състав „Чародейка“

-концерт по случай Великден с участие на хор за македонски песни

- общински преглед на художествена самодейност на пенсионери

-участие в фестивала „Ехо от северозапада“с. Сухаче.

- 20 май участие по случай рождения ден на Парашкев Цветков пред памятника му.

-24 май хорово изпълнение на химна „Върви, народе възродени“

-участие в концерт с танцов състав „Чародейка“

- 20 юли участие в празника на“Народния обичай и автентична носия“ с. Рибарица.

- 2 август участие в концерт на празника на с. Въбел.

- октомври участие в международен фолклорен фестивала „Малешево пее и танцува“ с. Микрево, общ. Струмяни.

1-во място и златен медал.

-концерт във Велико Търново по покана на Община Велико Търново.

- Коледен концерт в зала „Катя Попова“ .

Групата FBI има концертни изяви в градовете София, Велико Търново и Русе. Участия в концерти и фестивали в Сърбия и Чехия .

Към читалището репетира група „Арт Блус Бенд“. С множество изяви в гр. Плевен

Школата по дърворезба с ръководител Светослав Петков се представи успешно на изложба на народни художествени занаяти в гр. Чипровци.

Д/Клубове и кръжоци - Към читалището действа и клуб „Мизия, Тракия и Македония“, като ежемесечно се провеждат сбирки и се дискутират теми от историята на България.

Е/Действащи музейни/галерийни/ сбирки- няма

Ж/Работа по проекти - не

З/ Други читалищни дейности са отбелязване на годишнини на македонски войводи и революционери допринесли за опазване и съхраняване на българщината, българските традиции, език, бит и култура.

На 18 януари отпразнувахме бабинден със сценка и много музика.

21 февруари „ Битката за Македония и творчеството на Яворов“- беседа.

На 1 март отбелязахме деня на самодееца с концерт на групата за стари шлагери.

Изработените мартеници от кръжока по декупаж бяха подарени на децата от НУ „Христо Ботев“

Изложба на великденски яйца и зайчета в салона на читалището. Боядисани и изписани яйца от кръжока по декупаж и раздадени на децата от квартала.

26 март Руска кулинарна вечер.

Честване на 144 г. от рождението на Парашкев Цветков. Пред паметника на героя бяха раздадени листовки за живота и делото му. Хор за македонска песен изнесе концерт по повод рождената му дата.

Изложба от детски рисунки на тема „Сащо обичам Плевен“, в салона на зала „Катя Попова“. Отличените бяха наградени с грамоти , скицници и дуги пособия за рисуване.

На 2 август отбелязахме годишнината от Илинденско-Преображенското въстание с концерт на хора за македонски песни пред паметника на Пр. Цветков.

На 26 септември беседа „ Петричкия инцидент- една забравена война с Гърция“.

През ноември отбелязахме деня на народните будители и ден на християнското семейство с беседа на тема „Ролята на семейството в личностно изграждане на децата“.

4. Материална база разгърната площ в кв.м. за читалищна дейност 110 кв.м. за всякакви дейности и изяви.

Техническа база – 4 компютъра, съобщителна и размножителна техника.

5. Субсидирана численост на персонала – 4 броя

6. Общ бюджет на читалището за предходната година – 37960 лв.